1-Introduksjon

I 2014 skal det bygges en ny videregående skole på Bryne i Rogaland. Denne skolen vil ha 1700 elever og skal tilby både allmennfaglige og yrkesfaglige linjer. Denne nye skolen blir en sammenslåing av Bryne vgs (allmennfaglige linjer) og Time vgs (yrkesfaglige linjer).Vi vil ikke diskutere utfordringer som stiller seg i forbindelse med bygging av en ny skole eller utfordringer i forbindelse med sammenslåing av to skoler med forskjellige fagrettninger. Vi har lyst å konsentrere oss på utfordringer som man skal ta hensyn til i forbindelse med utvikling av digital kompetanse for både lærere og elever. Hvordan utnytte elevens evner til nettverksbyggning og lærerens fagkompetanse for å skaffe et godt læringsmiljø. Når en ny skole bygges er fokus ofte på praktiske løsninger, konfliktløsninger, budsjettrammer, areal, tekniske utfordringer og ventilasjon etc. Digital kompetanse er et nøkkelord. Den digitale utviklingen har ført til en ny samfunnsstruktur. I begynnelsen var det tøft å kunne skrive e-poster til kompiser som bodde i et annet land. Før måtte en skrive brev, kjøpe frimerke, gå til postkontoret og sende det. Siden da har utviklingen vært enorm. Internett og mulighetene til å "surfe" var en enorm forandring i hverdagen. I dag får elever i fjerde klasse hjemmelekser der de må finne informasjon på internett og så skrive en stil. Minstemannen i huset har googlet navnet sitt før han kunne skrive og lese. Det er elever i denne alderen som blir elever i den nye skolen 2014. Mange av dagens 8, 9 og 10 åringer har mobiltelefon. Sønnen min på 8 år kom hjem en dag og fortellte at han ble terget på skolen fordi han ikke hadde "bluetooth" på telefonen. Han på 6 piler seg inn på pc'en med en gang han kommer inn døra. Det er ikke bare tilgangen til digitale verktøy som er til stedet men det oppsiktsvekkende å observere hvordan unger i så ung alder allerede utforsker digitale muligheter. Alt fra "pling-service" på mobilen når Machester United sccorer til å tippe kampene på tippeligaen's neste runde har disse unger allerede full kontroll på.

Samfunnsutvikling er i større og større grad påvirket av nettverksbygging og globalisering. Mange mener at skolen bør gå gjennom en stor forandring for å ta hensyn til de nye utfordringer som stilles i en stadig vekk forandrende samfunn.

Det er viktig å innse at vi ikke kan drive skole og opplæring som vi gjorde for 100 år siden. Forandringer i samfunnet er det viktig å få med seg i en ny læringsarena med utfordringer som er langt mer komplisert enn det var for 100 år siden.